laion/Wikipedia-Exotic huggingface dataset:
אליוס מאנצי

אליוס מאנצי (באיטלקית: Elios Manzi; נולד ב-28 במרץ 1996) הוא ג'ודוקא איטלקי. מאנצי מתחרה בקטגוריית המשקל עד 60 ק"ג ומחזיק במדליית ארד מאליפות אירופה (קאזאן 2016). בינואר 2016, מאנצי זכה במדליית כסף בטורניר 'European Open Sofia'. באליפות אירופה 2016 שנערכה בקאזאן, זכה מאנצי במדליית ארד בקטגוריית המשקל עד 60 ק"ג. בקרב הראשון הוא ניצח את יאן סיקארדי ממונקו, בשמינית הגמר הוא ניצח את ונסן לימאר הצרפתי וברבע הגמר גבר על הובהנס דאבטיאן הארמני. בחצי הגמר הוא הפסיד לאורחן ספארוב האזרי ונשר לקרב על מדליית הארד בו ניצח את אמירן פפינשווילי הגיאורגי. במאי 2016 הוא זכה במדליית זהב בגראנד פרי אלמטי לאחר שניצח בגמר את רוסטם איברייב הקזחי. מאנצי השתתף באולימפיאדת ריו 2016 והודח בסיבוב השני כאשר הפסיד בניקוד יוקו לקים וון-ג'ין הדרום-קוריאני. באוקטובר 2018 הוא זכה במדליית הארד בקטגוריית המשקל החדשה עד 66 ק"ג בגראנד פרי קנקון. באליפות אירופה 2022 שנערכה בסופיה שבבולגריה, זכה מאנצי בפעם השנייה בקריירה במדליית הארד האירופית לאחר שבקרב על המדליה ניצח באיפון את ישר נג'אפוב האזרי. באותה שנה הוא זכה בגראנד סלאם לאחר ניצחון על סטרהיניה בונצ'יץ'. מקור: אליפות אירופה: קאזאן 2016: מדליית ארד בקטגוריית המשקל עד 60 ק"ג סופיה 2022: מדליית ארד בקטגוריית המשקל עד 66 ק"ג זאגרב 2024: מדליית ארד בקטגוריית המשקל עד 66 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי אלמטי 2016: מדליית זהב גראנד פרי קנקון 2018: מדליית ארד גראנד סלאם אבו דאבי 2022: מדליית זהב אליוס מאנצי, ברשת החברתית פייסבוק אליוס מאנצי, ברשת החברתית אינסטגרם אליוס מאנצי, באתר olympedia.org אליוס מאנצי, באתר איגוד הג'ודו העולמי אליוס מאנצי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
רוזנשטיין

האם התכוונתם ל... רוזנשטיין (Rosenstein) הוא שם משפחה גרמני הנפוץ גם בקרב יהודים. אורן רוזנשטיין – עורך דין, מגשר, עורך חדשות, שדרן ספורט, מנחה טלוויזיה, עיתונאי וסופר ישראלי זאב רוזנשטיין – עבריין ישראלי יוסי רוזנשטיין – צייר ישראלי שמתמקד בציוריו בנושאי המקרא משה רוזנשטיין – דמות בולטת בתנועת המוסר, משגיח בישיבת לומז'ה פאול רוזנשטיין-רודן – כלכלן אוסטרי, הוגה מודל הדחיפה הגדולה רוד רוזנשטיין – משפטן יהודי-אמריקאי המכהן כמשנה לתובע הכללי של ארצות הברית אברהם ברוך (רוזנשטיין) - מורה ומטאורולוג ביישוב, מורה בגימנסיה העברית הרצליה, מנהל התחנה המטאורולוגית של עיריית תל אביב, מחבר ספרי לימוד במתמטיקה ופיזיקה היכל מרדכי רוזנשטיין – אולם ספורט השוכן במערב ראשון לציון ראו גם אבן שושן – עברות של השם רוזנשטיין
גריגורי מינסקין

גריגורי מינסקין (באסטונית: Grigori Minaškin; נולד ב-1 בפברואר 1991) הוא ג'ודוקא אסטוני. מינסקין מתחרה בקטגוריית המשקל עד 100 ק"ג ומחזיק במדליית ארד מאליפות אירופה (קאזאן 2016). באוקטובר 2009, מינסקין זכה במדליית ארד באליפות העולם עד גיל 20 שנערכה בפריז. בינואר 2011, מינסקין זכה לראשונה באליפות אסטוניה בה זכה ארבע פעמים נוספות במהלך הקריירה. בפברואר 2012 הוא זכה במדליית כסף בטורניר 'World Cup Oberwart'. בשנת 2015 הוא זכה במדליות ארד בטורנירים 'European Open Minsk' ו-'Oceania Open Wollongong'. בינואר 2016 מינסקין זכה בטורניר 'African Open Tunis' לאחר שניצח בגמר את גוראם טושישוילי הגיאורגי. באפריל 2016 הוא התחרה באליפות אירופה שנערכה בקאזאן וזכה במדליית הארד בקטגוריית המשקל עד 100 ק"ג. בקרב הראשון הוא ניצח את סטפן ג'וריסיץ' הסרבי, בשמינית הגמר הוא ניצח את לוקאש קרפאלק הצ'כי וברבע הגמר הוא ניצח את בנג'מין פלצ'ר האירי. בחצי הגמר הוא הפסיד לתומא ניקיפורוב הבלגי ונשר לקרב על מדליית הארד בו גבר על אלמר גסימוב האזרי. מינסקין השתתף באולימפיאדת ריו 2016 והודח בסיבוב השני לאחר שהפסיד בעונשים למקסים ראקוב הקזחי. באולימפיאדת טוקיו 2020, מינסקין הודח בסיבוב הראשון לאחר הפסד בווזארי לאוטגונבטאר לחאגבאסורן המונגולי. גריגורי מינסקין, ברשת החברתית פייסבוק גריגורי מינסקין, ברשת החברתית אינסטגרם גריגורי מינסקין, באתר olympedia.org גריגורי מינסקין, באתר איגוד הג'ודו העולמי גריגורי מינסקין, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
רוי מאייר

רוי מאייר (בהולנדית: Roy Meyer; נולד ב-4 ביוני 1991) הוא ג'ודוקא הולנדי. מאייר מתחרה בקטגוריית המשקל מעל 100 ק"ג ומחזיק במדליית ארד מאליפות העולם (2019). בנובמבר 2013, מאייר זכה במדליה הראשונה שלו בתחרות מהסבב העולמי כשזכה במדליית כסף בגראנד פרי אבו דאבי. בספטמבר 2014 הוא זכה במדליית זהב בגראנד פרי זאגרב לאחר שניצח בגמר את מוחמד טייב האלג'יראי. באותה השנה הוא זכה בעוד שתי מדליות ארד בגראנד סלאם אבו דאבי וגראנד פרי צ'ינגדאו. במאי 2015 הוא זכה במדליית ארד בטורניר המאסטרס היוקרתי שנערך ברבאט לאחר שגבר על לבאני מתיאשווילי הגיאורגי בקרב על המדליה. באותה השנה זכה גם במדליית ארד בגראנד סלאם פריז. בפברואר 2016 הוא זכה שוב במדליית ארד בגראנד סלאם פריז. מאייר השתתף באולימפיאדת ריו 2016 והתחרה בקטגוריית המשקל מעל 100 ק"ג. הוא סיים במקום השביעי לאחר 2 ניצחונות ו-2 הפסדים. בקרב הראשון מאייר ניצח באיפון את דאו גרסיה נגוקבה הקונגולזי, בשמינית הגמר הוא ניצח באיפון את קים סונג-מין הקוריאני וברבע הגמר הפסיד בווזארי לאורי ששון הישראלי ונשר לקרבות בית הניחומים שם הפסיד בעונשים לרפאל סילבה הברזילאי והודח. בנובמבר 2017 מאייר זכה במדליית זהב בגראנד פרי האג שבמדינת הולדתו לאחר שניצח בגמר את מצ'איי סרנצקי הפולני. באליפות אירופה 2017, מאייר זכה במדליית הארד בקטגוריית המשקל מעל 100 ק"ג. בשמינית הגמר הוא ניצח את סטפן הגי האוסטרי, ברבע הגמר הוא ניצח את סטניסלב בונדרנקו האוקראיני ובחצי הגמר הפסיד לגוראם טושישוילי הגיאורגי ונשר לקרב על מדליית הארד. בקרב על המדליה מאייר גבר על הארון סאדיקוביץ' הבוסני. באליפות העולם 2019 שנערכה בטוקיו, זכה מאייר במדליית הארד. הוא התחיל בסיבוב השני בו ניצח בעונשים את אינאל טאסוייב הרוסי. בשמינית הגמר הוא ניצח שוב בעזרת עונשים את דורנבאייר אולזיבאייר המונגולי וברבע הגמר הוא הפסיד בעונשים ללוקאש קרפאלק הצ'כי ונשר לקרבות בית הניחומים. לאחר ניצחון באיפון על דויד מורה הברזילאי, מאייר עלה לקרב על מדליית הארד מול גוראם טושישוילי הגיאורגי וניצח בניקוד ווזארי לאחר תרגיל טאי-אוטושי. מדיה וקבצים בנושא רוי מאייר בוויקישיתוף אתר האינטרנט הרשמי של רוי מאייר (בהולנדית) רוי מאייר, ברשת החברתית פייסבוק רוי מאייר, ברשת החברתית אקס (טוויטר) רוי מאייר, ברשת החברתית אינסטגרם רוי מאייר, סרטונים בערוץ היוטיוב רוי מאייר, באתר olympedia.org רוי מאייר, באתר איגוד הג'ודו העולמי רוי מאייר, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
Oh Father

"Oh Father" (בעברית: "הוֹ אַבָּא") הוא סינגל של הזמרת-יוצרת האמריקאית מדונה, מתוך אלבום האולפן הרביעי שלה, Like a Prayer. השיר יצא לאור ב-24 באוקטובר 1989, כסינגל הרביעי מתוך האלבום על ידי חברות התקליטים האחים וורנר וסייר רקורדס. השיר הגיע למקום העשרים במצעד הבילבורד הוט 100. השיר נכתב והופק על ידי מדונה ופטריק לאונרד. השיר לא יצא ברוב מדינות אירופה עד דצמבר 1995, כאשר יצא לאור אלבום האוסף שלה Something to Remember. השיר אף יצא כסינגל השני מתוך אלבום האוסף. בנוסף לכך, השיר נכתב על יחסיה הקשים של מדונה עם אביה לאחר מות אימה, בתקופה בה הקליטה מדונה את האלבום מצבה הנפשי היה רעוע בשל בעיות בחייה האישיים מה שבא לידיי ביטוי בכתיבה של שיר זה. מבחינה מוזיקלית השיר הוא שיר מסוג בארוק פופ. העבודה על השיר נעשתה באולפן הקלטות בניו יורק. במהלך העבודה על השיר פטריק לאונרד אשר הפיק את השיר אקורדים שונים ואת קווי המתאר של המנגינה עליה התבססה לשיר ובהשראת זה מדונה כתבה את השיר. בשירה מדונה השתמשה בגוונים שונים של קולה וכתוספת מעשה שימוש גם בפסנתר, כינור ותוף. השיר זכה לשבחים ולביקורות חיוביות ממבקרי המוזיקה, אך זכה להצלחה מסחרית פחותה בניגוד לרוב שיריה של הזמרת. במדינות בהם יצא לאור לא הצליח השיר להגיע אל העשיריות הפותחת במצעדים, למעט המצעדים שבפינלנד ואיטליה שם הגיע למקום השישי. בארצות הברית השיר גם זכה להצלחה כאשר הגיע למקום ה-20 ונהיה לשיר הרביעי מהאלבום שמצליח לעשות זאת. הקליפ לשיר הציג את הניסיון של מדונה לחבק ולקבל את מות אימה. הקליפ לשיר צולם בשחור לבן בבימויו של דייוויד פינצ'ר. בקליפ נראית ילדה קטנה שהתייתמה מאימה משחקת בשלג. לאחר מכן שהילדה חוזרת הביתה היא נאלצת לחזור לאביה שמכה ומתעלל בה. לאורך כל הקליפ מדונה, בדמותה של היום עוקבת אחר הילדה. מבקרים תיארו את הקליפ כאוטוביוגרפי. מגזין רולינג סטון הכניס את השיר לרשימת 100 הקליפים הטובים ביותר בכל הזמנים. חוקרים זיהו כי אישיותה של מדונה בשיר מתפצלת ל-2 חלקים: לילדה ולמבוגר. בקליפ גם ישנה סצנה של גופתה של אימה של מדונה שפיה קשור בחוטים, שאחד המבקרים כינה אותו כ"המראה המטריד ביותר שנראה וידאו קליפים". מדונה טענה כי סצנה זו מושפעת מזיכרון שלה מההלוויה של אימה. מדונה ביצעה את השיר רק בסיבוב ההופעות "Blond Ambition World Tour" שם הופיעה כאישה שמנסה להתקרב לדת. מדיה וקבצים בנושא Oh Father בוויקישיתוף מידע על היצירה "Oh Father" באתר מיוזיק בריינז מידע על הסינגל "Oh Father" באתר מיוזיק בריינז מידע על היצירה "Oh Father" באתר Discogs סרטון השיר "Oh Father" באתר יוטיוב השיר במצעד הבילבורד הוט 100 Oh Father - Madonna | Song Info, AllMusic (באנגלית) Madonna - Something To Remember, Discogs (באנגלית) madonna, Madonna - Oh Father, נבדק ב-2018-12-22 Musiikkituottajat - Tilastot - Suomen virallinen lista - Artistit, www.ifpi.fi (בפינית) www.hitparadeitalia.it Madonna Chart History, Billboard madonna, Madonna - Oh Father, נבדק ב-2018-12-22
שלום עליכם (פירושונים)

האם התכוונתם ל... שלום עליכם – שם העט שבו נודע הסופר היהודי שלום (בן נחום) רבינוביץ' שלום עליכם (מכתש פגיעה) – מכתש פגיעה בכוכב חמה, על שמו של הסופר שלום עליכם בית שלום עליכם – מרכז לתרבות היידיש בתל אביב, על שמו של הסופר שלום עליכם בית הספר שלום עליכם – רשת של בתי ספר יהודיים ציוניים באמריקה הדרומית, רובם בארגנטינה שלום עליכם (ברכה) – ברכה עברית שלום עליכם (פיוט) – פיוט שנאמר בכל ליל שבת א-סלאם עליכום – ברכה בערבית
המעבדה הטכנולוגית לגילוי ואיתור מנהרות (פיקוד הצפון)

המעבדה הטכנולוגית לגילוי ואיתור מנהרות (פיקוד הצפון) היא יחידה טכנולוגית של צה"ל לגילוי ואיתור מנהרות תת-קרקעיות הפועלת בפיקוד הצפון. המעבדה כפופה ארגונית ומקצועית לחטיבה טכנולוגית ליבשה (חט"ל) ופועלת בפיקוד הצפון תחת עוצבת הגליל בשיתוף חיל ההנדסה הקרבית. המעבדה כוללת מגוון מומחים, מהנדסים וקצינים מתחומים שונים המנתחים מידע מודיעיני וטכנולוגי שנאסף על ידי אגף המודיעין, טכנולוגיות חישה, החיילים בשטח ועבודות הנדסיות יזומות, ובאמצעותו הם מגלים מנהרות, חללים תת-קרקעיים וחפירות. דבר קיומה של המעבדה הותר לפרסום ב-10 בדצמבר 2018 בעקבות פתיחת מבצע מגן צפוני לאיתור וניטרול מנהרות הטרור שחפר חזבאללה לשטח ישראל מדרום לבנון. ביולי 2019 זכתה בפרס ביטחון ישראל על חלקה בגילוי מנהרות הטרור של חזבאללה ומבצע מגן צפוני לניטרולן. המעבדה, בפיקוד קצין בדרגת סרן, כוללת מומחים וקצינים מתחומים שונים בהם קציני מודיעין, קציני הנדסה קרבית, קציני מחשבים ואגף התקשוב וההגנה בסב"ר, ומדענים ומהנדסים מתחומי הפיזיקה, הגאולוגיה, ההנדסה ובפרט הנדסה אזרחית והנדסת מכונות. המעבדה פועלת בשיתוף פעולה עם חטיבה טכנולוגית ליבשה, פיקוד הצפון (עוצבת הגליל), חיל ההנדסה הקרבית ואגף המודיעין. היא הוקמה לפי המודל והניסיון של המעבדה הטכנולוגית לגילוי ואיתור מנהרות שפועלת בפיקוד הדרום. קיומה של המעבדה פורסם על ידי דובר צה"ל ב-10 בדצמבר 2018. המעבדה מנתחת מידע שאוספים החיילים בשטח ומידע שנאסף בטכנולוגיות חישה ייחודיות פרי פיתוח ישראלי, וכן מנתחת מידע שמספקים מערך המודיעין, חיל האיסוף הקרבי, יחידת סמו"ר של יהל"ם ומערך הצמ"ה של חיל ההנדסה הקרבית. מערך הצמ"ה – שמפעיל את פלוגות הצמ"ה הסדירות אבירי הפלדה וחתולי הפלדה, ואת גדוד הציוד המכני ההנדסי במילואים של פיקוד הצפון – מבצע עבודות עפר, חישוף, חפירות וקידוחי עומק באמצעות דחפורים (כולל דחפורי D9 משוריינים), מחפרים ומקדחי-בורות. באמצעות עבודות אלו אוסף מערך הצמ"ה מידע על הקרקע ומה שמתחתיה, ומעבירו למעבדה לצורכי ניתוח. בנוסף, מערך הצמ"ה חושף פירים ומנהרות, הן באופן מקרי או יזום, והן על-פי מידע שמתקבל מהמעבדה. הוא גם מבצע עבודות עפר וקידוחים לפי הנחיות המעבדה הטכנולוגית. יחידת סמו"ר של יהל"ם ממפה וחוקרת את המנהרות שנתגלו ומעבירה את המידע למעבדה לצורכי ניתוח, לימוד והפקת מודיעין. המעבדה הטכנולוגית לגילוי ואיתור מנהרות (פיקוד הדרום) לוחמת מנהרות יחידת סמו"ר - פלגה של יהל"ם, יחידת הלת"ק הבכירה של צה"ל מערך הצמ"ה של חיל ההנדסה הקרבית - עובד בצמוד עם המעבדה הטכנולוגית בשיתוף פעולה הדוק ליאור נוישטיין, מערכת אתר צה"ל, תיעוד יוצא דופן של הקולות והמעבדה שעזרו לחשוף את מנהרות חיזבאללה, באתר צה"ל, 10 בדצמבר 2018 ליאור נוישטיין, מערכת אתר צה"ל, תיעוד יוצא דופן של הקולות והמעבדה שעזרו לחשוף את מנהרות חיזבאללה, באתר צה"ל, 10 בדצמבר 2018.
יחסי מיקרונזיה–סין

יחסי מיקרונזיה–סין הם היחסים הדיפלומטיים שבין המדינות הפדרטיביות של מיקרונזיה לבין הרפובליקה העממית של סין. מיקרונזיה מכירה ברפובליקה העממית של סין והיא אחת ממדינות מעטות, שאינן המעצמות של אזור האוקיינוס השקט (אוסטרליה, ניו זילנד) שעשו כן. היחסים בין שתי המדינות כוננו ב־11 בספטמבר 1989. נשיא המדינות הפדרטיביות של מיקרונזיה השני, ג'ון האגלגאם, ביקר ברפובליקה העממית של סין, בבירה בייג'ינג, לראשונה בשנת 1990. בשנת 1990 פתחה הרפובליקה העממית של סין שגרירות בפליקיר, בירת מיקרונזיה. בשנת 1991 נשלח השגריר הסיני הראשון לשגרירות. בשנת 2007 פתחה מיקרונזיה שגרירות בבייג'ינג בירת הרפובליקה העממית של סין. צעד שנחשב חריג, שכן, מיקרונזיה מחזיקה ארבע שגרירויות בלבד ברחבי העולם. מיקרונזיה מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. הרפובליקה העממית של סין מיוצגת במיקרונזיה בדרג השגרירות באמצעות שגרירות רשמית שהיא מחזיקה בפליקיר, בירת המדינה. Micronesia, אתר משרד החוץ של הרפובליקה העממית של סין FSM Government opens embassy in China, אתר ממשלת מיקרונזיה, 10 במאי 2007 EMBASSY OF MICRONESIA IN BEIJING, CHINA EMBASSY OF CHINA IN PALIKIR, MICRONESIA
המעבדה הטכנולוגית לגילוי ואיתור מנהרות

האם התכוונתם ל... המעבדה הטכנולוגית לגילוי ואיתור מנהרות (פיקוד הדרום) המעבדה הטכנולוגית לגילוי ואיתור מנהרות (פיקוד הצפון)
פרידריך פרדיננד, דוכס אנהלט-קתן

פרידריך פרדיננד, דוכס אנהלט-קתן (בגרמנית: Herzog Friedrich Ferdinand von Anhalt-Köthen; ‏25 ביוני 1769 – 23 באוגוסט 1830) היה נסיך גרמני מבית אסקניה אשר היה שליט נסיכות אנהלט-פלס, ולאחר מכן שליט דוכסות אנהלט-קתן. פרידריך פרדיננד נולד ב-25 ביוני 1769, לפרידריך ארדמן, נסיך אנהלט-פלס וללואיזה פרדיננדה משטולברג-ורניגרודה, בתו של היינריך ארנסט, רוזן שטולברג-ורניגרודה. בשנת 1786 הוא הצטרף לשורות הצבא הפרוסי, שם הוא הועלה לדרגת גנרל מיור, ומ-1792 עד 1794, הוא נלחם במערכות הצבאיות על הריין. בשנת 1797 מת אביו, ומכיוון שאחיו הבכור היה עם פיגור שכלי, ירש פרידריך פרדיננד את נסיכות אנהלט-פלס, שהייתה חלק מממלכת פרוסיה, אולם בשנת 1803 הוא חזר לשרת בצבא הפרוסי. ב-20 באוגוסט 1803 התחתן פרידריך פרדיננד עם לואיזה, נסיכת שלזוויג-הולשטיין-זונדרבורג-בק, בתו של פרידריך קרל לודוויג, דוכס שלזוויג-הולשטיין-זונדרבורג-בק ופרדריקה, רוזנת שליבן, שהייתה נסיכה דנית מצאצאי כריסטיאן השלישי, מלך דנמרק, אולם היא מתה כעבור 3 חודשים ללא ילדים. לאחר קרב ינה-אאורשטדט, הוא פיקד על הרגימנט שלו בצהדניק ליד קווי האויב, אך נאלץ לסגת לבוהמיה על מנת להבטיח את הפירוק מנשק של האוסטרים. מיד לאחר מכן הוא פרש מן הצבא ועשה טיול בהולנד ובצרפת לפני שחזר לפלס. במהלך מלחמת הקואליציה האנטי-צרפתית השישית ב-1813, הוא היה המפקד של האזור הכפרי בשלזיה. ב-20 במאי 1816 התחתן פרידריך פרדיננד בשנית עם הרוזנת יוליה פון ברנדנבורג, בת לא חוקית של פרידריך וילהלם השני מלך פרוסיה והרוזנת סופיה פון דהנהוף, אולם גם ממנה לא היו לו ילדים. בשנת 1818 מת דודנו לודוויג אוגוסט, דוכס אנהלט-קתן ללא יורשים, ופרידריך פרדיננד ירש את הדוכסות, וזמן קצר לאחר מכן, הוא ויתר על אנהלט-פלס לאחיו היינריך. במהלך טיול בפריז בשנת 1825, המירו פרידריך פרדיננד ואשתו את דתם לקתוליות, אולם ניסיונם להמיר את תושבי קתן לאמונה הקתולית נתקלה בהתנגדות מוחלטת. פרידריך פרדיננד שיפץ את הארמון בניינבורג בעזרת האדריכל גוטפריד בנדהאואר, ובשנת 1828 הוא ייסד מושבה בדרום אוקראינה בשם "אסקניה-נובה", שהייתה ממוקמת בערבות הטאורי, בחלק הצפוני של חצי האי קרים. ב-23 באוגוסט 1830 מת פרידריך פרדיננד בקתן, ואחיו היינריך, דוכס אנהלט-קתן עלה לשלטון במקומו. מדיה וקבצים בנושא פרידריך פרדיננד, דוכס אנהלט-קתן בוויקישיתוף
תנין צר-חרטום מרכז-אפריקני

תנין צר-חרטום מרכז-אפריקני (שם מדעי: Mecistops leptorhynchus) הוא מין של תנין מהסוג תנין צר-חרטום החי בנהרות מערב אפריקה. בעבר הוא היה כלול במין תנין צר-חרטום מערב-אפריקני, אך מחקר מ-2018 הפריד אותו. ממצאי תנין זה הגיעו מפרטי תנין צר-חרטום בגן החיות של לונדון שהגיעו מגינאה המשוונית והיו שונים מעט מקרוביהם, והם היו בעלי גולגולת ארוכה יותר. עם זאת קשה להבדיל בין שני המינים ולא כל החוקרים סוברים שמדובר במין נפרד. ככל הנראה מראם ואורח חייהם דומים לתנין צר-החרטום המערב-אפריקני והם בעלי עור ירקרק בעל קשקשים נוקשים ולסתות גדולות המזכירות לסת של גאביאל ובהם שיניים חדות. הם חיים במקווי מים מתוקים במרכז אפריקה במדינות: הרפובליקה הדמוקרטית של קונגו, הרפובליקה של קונגו, גינאה המשוונית, גבון, קמרון, הרפובליקה המרכז-אפריקאית, טנזניה וצפונה של נמיביה. מרבית מזונו של התנין מורכב מדגים ויצורי מים שונים, אך הוא יטרוף גם עופות ויונקים אם תהיה לו הזדמנות. מדיה וקבצים בנושא תנין צר-חרטום מרכז-אפריקני בוויקישיתוף תנין צר-חרטום מרכז-אפריקני, באתר NCBI (באנגלית) תנין צר-חרטום מרכז-אפריקני, באתר האנציקלופדיה של החיים (באנגלית) תנין צר-חרטום מרכז-אפריקני, באתר GBIF (באנגלית) Shirley, Matthew H.; Carr, Amanda N.; Nestler, Jennifer H.; Vliet, Kent A.; Brochu, Christopher A. (2018-10-24). "Systematic revision of the living African Slender-snouted Crocodiles ( Mecistops Gray, 1844)". Zootaxa (באנגלית). 4504 (2). ISSN 1175-5334. ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
כמו צועני

האם התכוונתם ל... כמו צועני (הרכב מוזיקלי) כמו צועני (שיר) הופה היי
הר מאלן (אנטארקטיקה)

הר מאלן או הר מולן (באנגלית: Mount Mullen) הוא הר דו פסגתי, בדרום רכס סנטינל, בהרי אלזוורת' שבאנטארקטיקה. ההר נמצא דרומית מזרחית להר מילטון, בקצה המערבי של רמת פטוואר. ההר, ומעבר קאסילאג מפרידים בין קרחון קורניקר וקרחון וסבכר. גובהו של ההר 2,400 מטרים מעל פני הים. שמו של ההר ניתן לו על ידי הוועדה המייעצת לשמות אנטארקטיים בשנת 2006. ההר נקרא על שם רוי ר. מאלן (Roy R. Mullen) עובד הסקר הגאולוגי של ארצות הברית (בין השנים 1965–1960 שימש כמנהל משותף של מחלקת המיפוי הלאומית של ארצות הברית, והיה אחראי על פעילויות המיפוי באנטארקטיקה בין השנים 1995–1980, וכן שימש כנציג הסקר הגאולוגי של ארצות הברית לוועדה המדעית לחקר אנטארקטיקה). קורות חייו של רוי מאלן (עמ' 31) הר מאלן באתר הסקר הגאולוגי של ארצות הברית הר מאלן באתר הגאזט האנטארקטי המשווה SCAR של ממשלת אוסטרליה מפה של אזור הר מאלן טיסה מעל הר מאלן והרים סמוכים, סרטון באתר יוטיוב מידע גאוגרפי והיסטורי מידע גאוגרפי
פרינצרגנטנטורטה

פרינצרגנטנטורטה (מגרמנית: Prinzregententorte; פרינץ - נסיך, רגן - עוצר, טורטה - עוגה) היא עוגת טורט בווארית המורכבת משש או שבע שכבות של ספוג שביניהם חמאת שוקולד ומצופה בריבת משמש. השכבה העליונה של העוגה מצופה בזיגוג שוקולד. העוגה פופולרית במדינת בוואריה ונמכרת שם במאפיות ובמעדניות בכל השנה. העוגה נקראת על שם לואיטפולד, הנסיך העוצר של בוואריה משנת 1886. לא ידוע בוודאות מי המציא את העוגה. לפי הסברות היה זה האופה הראשי של הנסיך, יוהאן רוטנהופר, האופה אנטון זיידל או מאפיית היינריך גאורג ארבשהאואר. במקור, העוגה הייתה מורכבת משמונה שכבות של ספוג ושמונה שכבות של מילוי כדי לייצג את שמונה המחוזות של ממלכת בוואריה. מאחר שמחוז אחד נגרע משטח הממלכה והתאחד עם ריינלנד-פפאלץ (או בשמו הנוסף ריינלנד-פלטינאט) עקב מלחמת העולם השנייה, הוסרו מן העוגה שכבת ספוג אחד מילוי שוקולד אחד בהתאמה וכיום היא מורכבת רק משבע שכבות. דובוש עוגת שכבות מדיה וקבצים בנושא פרינצרגנטנטורטה בוויקישיתוף עוד על העוגה ומתכון להכנתה הסיפור שמאחורי העוגה
לודוויג אוגוסט, דוכס אנהלט-קתן

לודוויג אוגוסט, דוכס אנהלט-קתן (20 בספטמבר 1802 - 18 בדצמבר 1818) היה נסיך גרמני מבית אסקניה, אשר היה השליט של דוכסות אנהלט-קתן. לודוויג אוגוסט נולד ב-16 בספטמבר 1802 בקתן, ארבעה ימים לאחר מותו של אביו לודוויג, נסיך אנהלט-קתן, מאשתו לואיזה, נסיכת הסן, בתם של לודוויג הראשון, הדוכס הגדול של הסן ולואיזה, נסיכת הסן-דרמשטאדט. שנה אחת מאוחר יותר, דודו, אוגוסט כריסטיאן, דוכס אנהלט-קתן התגרש מאשתו אחרי אחת עשרה שנים של נישואין, ללא ילדים, ולא הראה שום עניין להתחתן שוב, ובעקבות כך הפך לודוויג אוגוסט ליורש העצר. כאשר אוגוסט כריסטיאן פרידריך נפטר בשנת 1812, לודוויג אוגוסט ירש אותו בגיל עשר, ולאופולד השלישי, דוכס אנהלט-דסאו, שימש כעוצר עד מותו בשנת 1817, ולאחר מכן נכדו, לאופולד הרביעי, דוכס אנהלט-דסאו שימש כעוצר בשם לודוויג אוגוסט. לודוויג אוגוסט מת ב-18 בדצמבר 1818 בלייפציג, כשהיה רק בן שש עשרה שנים, והוחלף על ידי דודנו, פרידריך פרדיננד, דוכס אנהלט-קתן, מבית אנהלט-קתן-פלס. מדיה וקבצים בנושא לודוויג אוגוסט, דוכס אנהלט-קתן בוויקישיתוף
הר מאלן

האם התכוונתם ל... הר מאלן (אנטארקטיקה) – הר בדרום רכס סנטינל, בהרי אלזוורת' שבאנטארקטיקה הר מאלן (קולומביה הבריטית) – הר בפרובינציית קולומביה הבריטית שבקנדה
חלב אם

חלב אם הוא חלב הנוצר בשדי האישה, ומיועד להזין את התינוק שילדה. בחודשים הראשונים לחייהם (מקובל עד בערך שישה חודשים) ניזונים תינוקות מחלב אם ומתחליף חלב (כגון תרכובת מזון לתינוקות) בלבד. תזונה המבוססת על חלב אם בלבד (או תחליפיו) מספקת את כל צרכיו התזונתיים של התינוק. על פי המלצת ארגון הבריאות העולמי, הנקה בלעדית מומלצת עד גיל חצי שנה, והנקה בשילוב עם מזון לתינוקות כתזונה משלימה מומלצת עד לגיל שנתיים, ואף מעבר לכך. מיד לאחר הלידה מופרשים בגוף האישה פרולקטין ואוקסיטוצין, הגורמים ליצור חלב בשדיים במטרה להזין את התינוק. החלב הראשוני שנוצר מיד לאחר הלידה נקרא קולוסטרום, והוא עשיר בנוגדנים מסוג IgA, המוצאים דרכם למערכת העיכול של היילוד. העברה זו מסייעת להגן על התינוק, ומחזקת את מערכת החיסון שלו כך שתתפקד כראוי. אי-יכולת ממשית לייצר מספיק חלב (תפוקת חלב נמוכה) היא נדירה, ומחקרים מראים שאמהות ממדינות מתפתחות החוות חסרים תזונתיים ממשיים עדיין מייצרות כמויות של חלב באיכות דומה לזו של אמהות ממדינות מפותחות. ישנן סיבות שונות שבשלן האם אינה יכולה לייצר מספיק חלב אם. אחת הסיבות הנפוצות הוא חיבור לא נכון של התינוק לפטמה, הנקה או שאיבה בכמויות מפוחתות שאינן מספיקות לדרישות התינוק, תרופות מסוימות (לדוגמה, כאלה המכילות אסטרוגן כאמצעי מניעה), מחלה והתייבשות. סיבה נדירה היא תסמונת שיהאן אשר גורמת למחסור בייצור פרולקטין כך שלעיתים האם תזדקק לתחליפים הורמונליים. לפי ההלכה היהודית חלב אם מותר באכילה והוא לא נחשב חלב לעניין איסור בשר בחלב. אך חכמים אסרו לינוק חלב מאשה חוץ מתינוק עד גיל עשרים וארבעה חודשים. לאחר גיל זה, אם התינוק ממשיך לינוק ברציפות מותר להניקו עד גיל ארבע, ואם יש צורך בכך אז גם עד גיל חמש. (מסכת כתובות דף ס, עמוד א; שו"ע יו"ד פא, ז) גורמי חיסון בחלב אם מדיה וקבצים בנושא חלב אם בוויקישיתוף דיני חלב אם בהלכה, מתוך פניני הלכה מהרב אליעזר מלמד
הר מאלן (קולומביה הבריטית)

הר מאלן (באנגלית: Mount Mullen) הוא הר ברכסים הפסיפיים של הרי החוף, בפרובינציית קולומביה הבריטית שבקנדה. גובהו של ההר 2,994 מטרים מעל פני הים. ההר הוא ה-90 בגובהו ברכסים הפסיפיים, וה-94 בגובהו בהרי החוף. ההר מתנשא 404 מטרים מעל סביבתו. ההר נמצא דרומית מערבית להר רייזורבק, דרומית להר בלקהורן, מזרחית לרכס קונטלן ולפסגת ראסטי, וצפונית מערבית להר אוטאראסקו. הראשונים שטיפסו לפסגת ההר היו חברי מועדון טיפוס ההרים של קולומביה הבריטית (BCMC - British Columbia Mountaineering Club) בשנת 1980. אתר האינטרנט הרשמי של הר מאלן הר מאלן באתר אנציקלופדיית ההרים הקנדית מפה של אזור הר מאלן הר מאלן באתר peakbagger הר מאלן באתר summitsearch תרשים הנוף הנשקף מהר מאלן באתר peakfinder תרשים הנוף הנשקף מהר מאלן באתר peakvisor מידע גאוגרפי והיסטורי לפי מקור אחר גובהו של ההר 2,926 מטרים מעל פני הים לפי מקור אחר גובהו של ההר 2,842 מטרים מעל פני הים לפי מקור אחר גובהו של ההר 2,972 מטרים מעל פני הים מידע גאוגרפי לפי מקור אחר ההר מתנשא לגובה של 601 מטרים מעל סביבתו אתרים באזור הר מאלן
שריל בייקר

שריל בייקר (באנגלית: Cheryl Baker; נולדה ב-8 במרץ 1954) היא זמרת ומנחת טלוויזיה אנגלייה. הייתה חברת להקת "באקס פיז" שזכתה באירוויזיון 1981. בייקר נולדה בלונדון בשם ריטה מריה קרודגינטון, לאחר לימודי התיכון, עבדה במספר עבודות מזכירות, עד שהתחילה את הקריירה המקצועית שלה כזמרת בלהקת "Co-Co". ב-1976 השתתפה להקת "Co-Co" בתחרות "שיר עבור אירופה" ("A Song for Europe"), הבוחרת את נציג בריטניה לאירוויזיון, עם השיר "Wake Up". הלהקה הגיעה למקום השני אחרי "Brotherhood of Man", שלבסוף גם זכתה באירוויזיון עצמו. ב-1978 השתתפה הלהקה בפעם השנייה בתחרות המוקדמת, והפעם זכתה וייצגה את בריטניה באירוויזיון עם השיר "The Bad Old Days". הם סיימו את התחרות במקום ה-11, אולם השיר זכה להצלחה במצעד הסינגלים הבריטי. ב-1980 התפרקה הלהקה וב-1981 הצטרפה בייקר ללהקת "באקס פיז" שנוסדה על מנת להתמודד בתחרות "שיר עבור אירופה". הם זכו בתחרות וייצגו את בריטניה באירוויזיון 1981 עם השיר "Making Your Mind Up" וניצחו באירוויזיון. הופעתם זכורה בכך שבמהלכה, הסירו זמרי הלהקה את החלקים התחתונים של החצאיות שלבשו חברות הלהקה, וכך הפכו אותן לחצאיות מיני. מ-1987 ועד 1997 הנחתה את תוכנית הילדים "Record Breakers" של ה-BBC ומ-1988 ועד 1993 הגישה את תוכנית המוזיקה והבישול לילדים "Eggs 'n' Baker". ב-1987 פרסמה לראשונה סינגל כזמרת סולו, ב-1993 עזבה את הלהקה באופן רשמי. באירוויזיון 2005 נבחרה להגיש את הניקוד של בריטניה ובמהלך המופע "שיר היובל באירוויזיון" היא הציגה את השיר "Save Your Kisses For Me" של אחוות האדם הבריטית. ב-2006 שיחקה בהפקה הלונדונית "פוטלוס" המבוססת על הסרט פוטלוס. כמו כן, השתתפה במספר תוכניות מציאות. ב-1992 נישאה לנגן הגיטרה בס סטיב סטרוד. לזוג נולדו תאומות. מדיה וקבצים בנושא שריל בייקר בוויקישיתוף אתר האינטרנט הרשמי של שריל בייקר שריל בייקר, ברשת החברתית אקס (טוויטר) שריל בייקר, במסד הנתונים הקולנועיים IMDb (באנגלית) שריל בייקר, באתר AllMusic (באנגלית) שריל בייקר, באתר MusicBrainz (באנגלית) שריל בייקר, באתר Yandex.Music (ברוסית) שריל בייקר, באתר Discogs (באנגלית) Cheryl Baker Interview (באנגלית) The history of Eurovision - 50 years of British entries (באנגלית)